ลูกค้าหัวหมอโกยแต้ม ใบโพธิ์คุมเข้มรูดปรื๊ด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ไทยพาณิชย์ออกโรงเตือนลูกค้าบัตรเครดิตอย่ารูดแบบธุรกิจ หวังคะแนนสะสม 
นายรุ่งเรือง สุขเกิดกิจพิบูลย์ ผู้ช่วยผู้จัดการใหญ่ ธนาคารไทยพาณิชย์ เปิดเผยว่า ธนาคารได้ทำหนังสือแจ้งลูกค้าที่ใช้สินเชื่อบัตรเครดิตผิดวัตถุประสงค์ เช่น รูดใช้บัตรในวงเงินสูงเพื่อการค้า หวังผลคะแนนสะสม โดยธนาคารจะมีการจำกัดสิทธิประโยชน์ ให้เฉพาะยอดใช้จ่ายปกติ ไม่ครอบคลุมถึงยอดใช้จ่ายที่สูงผิดปกติ
“บางรายมีการนำไปรูดเติมน้ำมันถึง 2 แสนบาทต่อเดือน ซึ่งเป็นตัวเลขที่สูงเกินกว่ารูปแบบการใช้บัตรของคนทั่วไป เพราะปกติใช้บัตรเติมน้ำมัน 2 หมื่นบาทต่อเดือนก็ถือว่าสูงอยู่แล้ว” นายรุ่งเรือง ระบุ
ทั้งนี้ ธนาคารจะไม่มีการตัดวงเงินสินเชื่อของลูกค้าที่ใช้ผิดวัตถุประสงค์ เพราะถือว่ากลุ่มนี้มีเพียง 12% ของลูกค้าทั้งหมด
รายงานข่าวแจ้งว่า เมื่อเดือน ก.ย.ที่ผ่านมา ธนาคารแจ้งว่า หากพบการใช้บัตรเพื่อการค้าหรือธุรกิจ หรือการโอนเงินเข้าบัตรเครดิตซึ่งมีผลเพิ่มวงเงินเกินกว่าที่กำหนด ธนาคารมีสิทธิยกเลิกบัตรหรือสิทธิประโยชน์หรือเรียกคืนสิทธิได้ทันที และการใช้บัตรที่ปั๊มน้ำมันจะได้คะแนนสะสมเฉพาะยอดไม่เกิน 1 แสนบาทต่อรอบบัญชี 
นายรุ่งเรือง กล่าวว่า เหตุการณ์ระเบิดป่วนเมืองไม่กระทบการใช้จ่ายผ่านบัตรเครดิต เพราะสองเรื่องนี้แยกออกจากกัน เนื่องจากคนยังต้องใช้จ่ายในสินค้าหมวดที่จำเป็นอย่าง การเติมน้ำมัน การรักษาพยาบาล และการซื้อสินค้าเพื่อใช้ในชีวิตประจำวัน 
ขณะเดียวกัน ย่างเข้าไตรมาสสุดท้ายซึ่งเป็นช่วงเวลาแห่งการใช้จ่ายเงิน คาดว่ายอดใช้จ่ายผ่านบัตรของไทยพาณิชย์จะเพิ่มเป็นเดือนละ 1.51.6 หมื่นล้านบาท ซึ่งเติบโตจากช่วงปกติที่มียอดใช้จ่ายราวๆ 1 หมื่นล้านบาท ขณะที่ยอดใช้จ่ายผ่านบัตรทั้งปี 2553 จะเติบโตกว่าปี 2552 โดยคาดว่าจะมียอดใช้จ่ายประมาณกว่า 1 แสนล้านบาท 
ปัจจุบัน มีฐานบัตร 1.8 ล้านใบ มียอดใช้จ่ายจริง 6070% และมีลูกค้า 7080% ที่จ่ายเต็มจำนวน โดยมีส่วนแบ่งตลาดของยอดใช้จ่าย 1617% ล่าสุด ไทยพาณิชย์จับมือกับบัตรเดอะวันการ์ดของห้างเซ็นทรัล โดยคะแนนสะสมของบัตรเครดิต 1,600 บาท นำไปแลกคะแนนเดอะวันการ์ดได้ 800 คะแนน ซึ่งมีมูลค่า 100 บาท นอกจากนี้ ลูกค้าที่แลกคะแนนสะสมไปแล้ว เมื่อใช้จ่ายผ่านบัตรเครดิตไทยพาณิชย์คู่กับบัตรเดอะวันการ์ด จะได้รับคะแนนสะสมเพิ่มเป็น 2 เท่าจากห้างหรือร้านในเครือเซ็นทรัล รีเทล คอร์ปอเรชั่น ซึ่ลูกค้าสามารถนำคะแนนสะสมแลกเป็นของรางวัล คูปองส่วนลด และคูปองเงินสด
นายธวัชชัย ธิติศักดิ์สกุล รองประธานเจ้าหน้าที่บริหารอาวุโส บริษัทบัตรกรุงไทย (เคทีซี) กล่าวว่า หากลูกค้าใช้บัตรเพื่อธุรกิจบ้างถือเป็นเรื่องปกติ เช่น ซื้อสินค้าเข้ามาขายในร้าน แต่ที่ไม่เห็นด้วยคือการรูดบัตรซื้อสินค้าในร้านตัวเองโดยบริษัทจะเตือนหรือไม่ให้สิทธิประโยชน์